CELEX: 51997FC0007
Language: da
Date: 2007-01-31
Title: Forslag til Europa-Parlamentets og Rådets direktiv .../.../EF af [...] om forbrugerbeskyttelse i forbindelse med aftaler vedrørende fjernsalg (Kodificeret udgave)

DA

|[pic]                     |KOMMISSIONEN FOR DE EUROPÆISKE FÆLLESSKABER                                                                      |

                                        Bruxelles, den
                                        KOM(200.) XXX

                                                                   Forslag til

                                                EUROPA-PARLAMENTETS OG RÅDETS DIREKTIV .../.../EF

                                                                     af [...]

                                      om forbrugerbeskyttelse i forbindelse med aftaler vedrørende fjernsalg

                                                               (Kodificeret udgave)

                                                                   BEGRUNDELSE

1.    I forbindelse med Borgernes Europa lægger Kommissionen stor vægt på at forenkle fællesskabslovgivningen for at gøre den klarere og  lettere
       tilgængelig  for  almindelige  borgere,  således  at  de  får  nye  muligheder   og   kan   udnytte   de   specifikke   rettigheder,   som
       fællesskabslovgivningen giver dem.

       Dette mål kan ikke nås, så længe en lang række bestemmelser, som er blevet ændret gentagne gange, ofte ganske væsentligt, stadig  ikke  er
       samlet, men skal findes dels i den oprindelige retsakt, dels i senere ændringsretsakter. Det er således nødvendigt at foretage  omfattende
       undersøgelser af mange forskellige dokumenter, der skal sammenholdes, før det kan fastslås, hvilke regler der gælder.

       Som følge heraf er det af afgørende betydning at bestemmelser, der ofte er blevet ændret, kodificeres, hvis  fællesskabslovgivningen  skal
       være klar og gennemsigtig.

2.    Den 1. april 1987 besluttede Kommissionen[1] derfor at pålægge sine medarbejdere at kodificere  alle  retsakter  senest  efter  den  tiende
       ændring af dem, idet den understregede, at dette var et minimumskrav, og at tjenestegrenene  skulle  bestræbe  sig  på  at  kodificere  de
       tekster, de var ansvarlige for, med endnu kortere mellemrum for at sikre, at fællesskabsreglerne var klare og lette at forstå.

3.    Dette blev bekræftet i formandskabets konklusioner fra Det Europæiske Råd i Edinburgh (december 1992)[2], hvori  det  understreges,  at  en
       kodifikation er vigtig, fordi den giver retlig sikkerhed med hensyn til, hvilke retsforskrifter der gælder vedrørende et bestemt spørgsmål
       på et bestemt tidspunkt.

       Kodifikationen skal foretages under fuldstændig overholdelse af Fællesskabets normale lovgivningsprocedure.

       Eftersom der ved kodifikation ikke må foretages nogen ændringer af indholdet i de kodificerede retsakter, har Europa-Parlamentet, Rådet og
       Kommissionen i en interinstitutionel aftale af 20. december 1994 fastsat, at der kan anvendes en hasteprocedure til hurtig  vedtagelse  af
       de kodificerede retsakter.

4.    Formålet med dette forslag er at  foretage  en  kodifikation  af  Europa-Parlamentets  og  Rådets  direktiv 97/7/EF  af  20.  maj  1997  om
       forbrugerbeskyttelse i forbindelse med aftaler vedrørende fjernsalg[3]. Det nye direktiv træder i stedet for de forskellige retsakter, som
       er indarbejdet i det[4]; forslaget ændrer ikke indholdet af de retsakter, der kodificeres, men er blot en sammenskrivning af dem,  og  der
       foretages kun de formelle ændringer, der er nødvendige af hensyn til selve kodifikationen.

5.    Forslaget til kodifikation er udarbejdet på grundlag af en foreløbig konsolidering på alle de  officielle  sprog  af  direktiv  97/7/EF  og
       retsakterne om ændring heraf, som er foretaget af Kontoret for De Europæiske Fællesskabers Officielle Publikationer ved hjælp af  et  edb-
       system. Hvor artiklerne har fået nye numre, vises sammenhængen mellem de gamle og de nye numre i en tabel i bilag III til det kodificerede
       direktiv.

                                            ê 97/7/EF (tilpasset)

                                                                   Forslag til

                                                EUROPA-PARLAMENTETS OG RÅDETS DIREKTIV .../.../EF

                                                                     af [...]

                                      om forbrugerbeskyttelse i forbindelse med aftaler vedrørende fjernsalg

                                                               (EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel Ö 95 Õ,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg[5],

efter proceduren i traktatens artikel 251[6], og

ud fra følgende betragtninger:

                                            ê .

   1) Europa-Parlamentets og Rådets direktiv 97/7/EF af 20. maj 1997 om forbrugerbeskyttelse i forbindelse med aftaler vedrørende fjernsalg[7] er
      blevet ændret væsentligt ved flere lejligheder[8]. Direktivet bør af klarheds- og rationaliseringshensyn kodificeres.

                                            ê 97/7/EF Betragtning 1

   2) Der bør i forbindelse med gennemførelsen  af  målene  for  det  indre  marked  vedtages  foranstaltninger  med  henblik  på  dets  gradvise
      konsolidering.

                                            ê 97/7/EF Betragtning 2

   3) Den frie bevægelighed for varer og tjenesteydelser vedrører ikke kun de  erhvervsdrivende,  men  også  privatpersoner.  Den  indebærer,  at
      forbrugerne i Fællesskabet får adgang til varer og tjenesteydelser i en anden medlemsstat på samme betingelser  som  befolkningen  i  denne
      stat.

                                            ê 97/7/EF Betragtning 3

   4) Fjernsalg på tværs af grænserne kan være et af de vigtigste konkrete resultater for forbrugerne af gennemførelsen af det indre marked,  som
      det bl.a. fastslås i Kommissionens meddelelse til Rådet «På vej mod et enhedsmarked inden for distribution»[9]. Med henblik på at sikre, at
      det indre marked fungerer efter hensigten, er det absolut  nødvendigt,  at  forbrugerne  kan  henvende  sig  til  en  virksomhed  uden  for
      hjemlandet, selv om denne virksomhed har et datterselskab i forbrugerens bopælsland.

                                            ê 97/7/EF Betragtning 4 (tilpasset)

   5) Indførelsen af nye teknologier medfører en mangedobling af de midler, forbrugerne råder over til at gøre sig bekendt  med  de  kommercielle
      tilbud overalt i Fællesskabet og til at afgive deres bestillinger. Visse medlemsstater har allerede  fastsat  forskellige  eller  afvigende
      bestemmelser om forbrugerbeskyttelse i forbindelse med aftaler vedrørende fjernsalg  med  negative  konsekvenser  for  konkurrencen  mellem
      virksomhederne på det indre marked. Det er derfor nødvendigt at Ö have Õ et minimum af fælles regler på fællesskabsplan.

                                            ê 97/7/EF Betragtning 5 (tilpasset)

   6) Ö Det er nødvendigt Õ at beskytte købere af varer eller tjenesteydelser  mod  krav  om  betaling  for  ikke-bestilte  varer  og  aggressive
      salgsmetoder.

                                            ê 97/7/EF Betragtning 8 (tilpasset) og 2002/65/EF Betragtning 31 (tilpasset)

   7) Valg af aftalesprog i forbindelse med fjernsalg henhører under medlemsstaternes kompetence Ö og national lovgivning, som i overensstemmelse
      med fællesskabslovgivningen regulerer valget af sprog Õ.

                                            ê 97/7/EF Betragtning 9

   8) Aftaler vedrørende fjernsalg er karakteriseret ved anvendelsen af en  eller  flere  teknikker  til  fjernkommunikation.  Disse  forskellige
      teknikker anvendes som led i et ordnet system med fjernsalg eller fjernydelser, uden at leverandøren og forbrugeren er til stede  samtidig.
      Den konstante udvikling af disse teknikker gør det umuligt at udarbejde en udtømmende fortegnelse. Det er følgelig nødvendigt at  fastsætte
      de principper, der skal gælde på dette område selv for nye teknikker, som endnu kun anvendes i begrænset omfang.

                                            ê 97/7/EF Betragtning 10

   9) Den samme transaktion, der omfatter flere på hinanden følgende operationer eller en række enkeltoperationer over en vis periode,  kan  give
      anledning til forskellige juridiske beskrivelser afhængigt af lovgivningen i de enkelte medlemsstater. Bestemmelserne i dette direktiv  kan
      ikke anvendes forskelligt afhængigt af lovgivningen i de enkelte medlemsstater, med forbehold af medlemsstaternes anvendelse af artikel 14.
      Det må derfor anses, at bestemmelserne i dette direktiv mindst skal være opfyldt ved den første af flere på hinanden  følgende  operationer
      eller den første af en række enkeltoperationer over en vis periode, som kan betragtes som udgørende et hele,  hvad  enten  denne  operation
      eller rækken af operationer er omfattet af en enkelt aftale eller flere på hinanden følgende særskilte aftaler.

                                            ê 97/7/EF Betragtning 11

  10) Anvendelsen af fjernkommunikationsteknikker bør ikke medføre en begrænsning af den information,  der  gives  forbrugeren.  Der  bør  derfor
      fastsættes bestemmelser om, hvilke informationer der obligatorisk  skal  meddeles  forbrugeren,  uanset  hvilken  kommunikationsteknik  der
      anvendes. Formidlingen af information bør endvidere opfylde de øvrige relevante fællesskabsregler og navnlig Europa-Parlamentets og  Rådets
      direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked  og  om  ændring  af
      Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF  og  2002/65/EF  og  Europa-Parlamentets  og  Rådets
      forordning (EF) nr. 2006/2004 (direktivet om urimelig handelspraksis)[10]. Hvis kravet om information fraviges, er det forbrugeren, der  på
      grundlag af et skøn skal anmode om visse grundlæggende oplysninger, såsom  leverandørens  navn,  varens  eller  tjenesteydelsens  vigtigste
      egenskaber og pris.

                                            ê 97/7/EF Betragtning 12

  11) I tilfælde af kommunikation pr. telefon bør forbrugeren have tilstrækkelige oplysninger i begyndelsen af samtalen til at  afgøre,  hvorvidt
      han ønsker at fortsætte.

                                            ê 97/7/EF Betragtning 13

  12) Den information, der formidles via visse elektroniske teknologier, har ofte en flygtig karakter, da den ikke modtages på et varigt  medium.
      Det bør derfor være påkrævet, at forbrugeren skriftligt i god tid modtager de informationer, der er  nødvendige  for  at  opfylde  aftalens
      bestemmelser korrekt.

                                            ê 97/7/EF Betragtning 14 (tilpasset)

  13) Forbrugeren har i praksis ikke mulighed for at se varen eller få kendskab til tjenesteydelsens egenskaber,  før  aftalen  indgås.  Der  bør
      derfor indføres en fortrydelsesret. For at denne ret ikke  skal  forblive  rent  formel,  bør  forbrugerens  eventuelle  udgifter  i  denne
      forbindelse begrænses til de direkte udgifter i forbindelse med tilbagelevering af varen. Fortrydelsesretten bør ikke  berøre  forbrugerens
      rettigheder i  henhold  til  national  lovgivning,  særlig  ved  modtagelsen  af  mangelfulde  varer  og  tjenesteydelser  eller  varer  og
      tjenesteydelser, som ikke svarer til beskrivelsen i tilbuddet. Det er medlemsstaterne, der skal  fastsætte  de  øvrige  nærmere  regler  og
      betingelser for udøvelse af fortrydelsesretten.

                                            ê 97/7/EF Betragtning 15

  14) Det er endvidere nødvendigt at fastsætte en frist for opfyldelse af aftalen, hvis dette ikke sker, når bestillingen afgives.

                                            ê 97/7/EF Betragtning 16

  15) Salgsfremmende teknikker, der går ud på at tilsende forbrugeren en vare eller levere ham en tjenesteydelse mod  betaling  uden  forudgående
      bestilling eller udtrykkelig aftale herom, er uacceptable, medmindre der er tale om en erstatningsleverance.

                                            ê 97/7/EF Betragtning 17

  16) Artikel 8 og 10 i den europæiske konvention til beskyttelse af menneskerettigheder og grundlæggende frihedsrettigheder af 4. november  1950
      bør tages i betragtning. Det er nødvendigt at anerkende forbrugernes ret til privatlivets  fred,  navnlig  med  hensyn  til  visse  særligt
      aggressive  kommunikationsteknikker.  Der  bør  derfor  fastsættes  specifikke  begrænsninger  for  anvendelsen   af   sådanne   teknikker.
      Medlemsstaterne bør træffe passende foranstaltninger for effektivt at beskytte de forbrugere, der ikke ønsker  at  blive  kontaktet  gennem
      visse former for kommunikation, mod sådanne henvendelser, uden at dette berører de særlige  beskyttelsesforanstaltninger,  forbrugeren  har
      krav på ifølge fællesskabslovgivningen om beskyttelse af personoplysninger og privatlivets fred.

                                            ê 97/7/EF Betragtning 18

  17) Det er vigtigt, at de grundlæggende bindende bestemmelser i dette direktiv, hvor det er hensigtsmæssigt, suppleres med  frivillige  aftaler
      mellem de berørte erhvervsdrivende i overensstemmelse med Kommissionens henstilling 92/295/EØF af 7. april 1992 vedrørende kutymeregler for
      forbrugerbeskyttelse i forbindelse med aftaler vedrørende fjernsalg[11].

                                            ê 2002/65/EF Betragtning 23 (tilpasset)

  18) Med henblik på den bedst mulige beskyttelse af  forbrugeren  er  det  vigtigt,  at  denne  informeres  tilstrækkeligt  om  dette  direktivs
      bestemmelser og om eventuelle Ö kutymeregler Õ på dette område, og der bør gælde en fortrydelsesret for forbrugeren.

                                            ê 97/7/EF Betragtning 20

  19) Manglende overholdelse af bestemmelserne i dette direktiv kan påføre både forbrugerne og konkurrerende virksomheder skade. Der  kan  derfor
      fastsættes bestemmelser, der gør det muligt for offentlige organer eller deres repræsentanter eller for forbrugerorganisationer, der ifølge
      den nationale lovgivning har en berettiget interesse i at beskytte forbrugerne, eller for erhvervsorganisationer,  der  har  en  berettiget
      interesse i at gribe ind, at overvåge anvendelsen af dette direktiv.

                                            ê 97/7/EF Betragtning 22

  20) Forbrugeren behersker ikke teknikken i forbindelse med anvendelsen af ny teknologi. Der skal derfor være mulighed for, at  bevisbyrden  kan
      påhvile leverandøren.

                                            ê 97/7/EF Betragtning 23

  21) I visse tilfælde er der risiko for, at forbrugeren berøves den beskyttelse, der gives i medfør af dette direktiv,  ved  at  et  tredjelands
      lovgivning vælges som retsgrundlag for aftalen. Der bør derfor i dette direktiv fastsættes regler,  der  tager  sigte  på  at  undgå  denne
      risiko.

                                            ê 97/7/EF Betragtning 24

  22) Medlemsstaterne kan af hensyn til almenvellet indføre forbud mod markedsføring af visse varer og tjenesteydelser  på  deres  område  gennem
      aftaler vedrørende fjernsalg. Dette forbud bør tage hensyn til de gældende fællesskabsregler; sådanne  forbud  gælder  allerede  bl.a.  med
      hensyn til lægemidler efter Rådets direktiv 89/552/EØF af 3. oktober 1989 om samordning af visse  love  og  administrative  bestemmelser  i
      medlemsstaterne vedrørende udøvelse af tv-radiospredningsvirksomhed[12] og Europa-Parlamentets og Rådets direktiv 2001/83/EF af 6. november
      2001 om oprettelse af en fællesskabskodeks for humanmedicinske lægemidler[13].

                                            ê .

  23) Nærværende direktiv bør ikke berøre medlemsstaternes forpligtelser med hensyn til de i bilag II, del B, angivne frister for gennemførelse i
      national ret og anvendelse af direktiverne -

                                            ê 97/7/EF

UDSTEDT FØLGENDE DIREKTIV:

                                                                    Artikel 1

                                                                      Formål

Formålet med dette direktiv er at tilnærme medlemsstaternes love og administrative bestemmelser om aftaler vedrørende  fjernsalg  indgået  mellem
en forbruger og en leverandør.

                                                                    Artikel 2

Definitioner

Ved anvendelsen af dette direktiv gælder følgende definitioner

1)    aftale vedrørende fjernsalg: enhver aftale mellem en leverandør og en forbruger vedrørende varer eller tjenesteydelser, der er indgået  som
       led i et system for varesalg eller levering af tjenesteydelser organiseret af leverandøren, som for  den  pågældende  aftales  vedkommende
       udelukkende anvender en eller flere former for fjernkommunikationsteknik frem til og inklusive selve indgåelsen af aftalen

2)    forbruger: enhver fysisk person, der i forbindelse med de af dette direktiv omfattede aftaler ikke handler som led i sit erhverv

3)    leverandør: enhver fysisk eller juridisk person, der i forbindelse med de af dette  direktiv  omfattede  aftaler  handler  som  led  i  sit
       erhverv

4)    fjernkommunikationsteknik: ethvert middel, som uden leverandørens og forbrugerens samtidige tilstedeværelse kan  anvendes  med  henblik  på
       indgåelse af en aftale mellem disse parter; en vejledende fortegnelse over de teknikker, der er omfattet af dette direktiv, findes i bilag
       I

5)    formidler af kommunikationsteknik: enhver fysisk eller juridisk person, offentlig eller privat, hvis erhverv består i at  stille  en  eller
       flere former for fjernkommunikationsteknik til rådighed for leverandørerne.

                                                                    Artikel 3

                                                                   Undtagelser

1. Dette direktiv finder ikke anvendelse på aftaler

                                            ê 2002/65/EF Art. 18, nr. 1

a)    der vedrører en finansiel tjenesteydelse, som er omfattet af Europa-Parlamentets og Rådets direktiv 2002/65/EF [14]

                                            ê 97/7/EF

b)    der indgås ved hjælp af vareautomater eller automatiserede forretningslokaler

c)    der indgås med formidlere af telekommunikation ved brug af offentlige telefonbokse

d)    der indgås med henblik på opførelse og salg af fast ejendom, samt aftaler om andre rettigheder i forbindelse med fast ejendom  bortset  fra
       udlejning

e)    der indgås på en auktion.

2. Artikel 4, 5 og 6 samt artikel 7, stk. 1, finder ikke anvendelse på:

a)    aftaler om levering af fødevarer, drikkevarer eller andre dagligvarer til husholdningen, der udbringes til en  forbruger  på  dennes  bopæl
       eller arbejdsplads af handlende som led i hyppige og regelmæssige vareudbringningsrunder

b)    aftaler om levering af tjenesteydelser i form af logi, transport, forplejning og fritidstilbud, når  leverandøren  ved  aftalens  indgåelse
       påtager sig at levere sådanne  ydelser  på  en  forud  fastlagt  dato  eller  i  et  nærmere  bestemt  tidsrum;  i  tilfælde  af  udendørs
       fritidsbegivenheder kan  leverandøren  undtagelsesvis  forbeholde  sig  ret  til  ikke  at  anvende  artikel  7,  stk.  2,  under  særlige
       omstændigheder.

                                                                    Artikel 4

                                                             Forudgående oplysninger

1. I god tid inden indgåelsen af enhver aftale vedrørende fjernsalg skal forbrugeren have følgende oplysninger:

a)    leverandørens navn og, i tilfælde af aftaler hvor der kræves forudbetaling, tillige hans adresse

b)    varens eller tjenesteydelsens vigtigste egenskaber

c)    varens eller tjenesteydelsens pris inkl. alle afgifter

d)    eventuelle leveringsomkostninger

e)    betalings- eller leveringsbetingelser eller betingelserne for opfyldelse af aftalen

f)    eventuel fortrydelsesret, undtagen i de i artikel 6, stk. 4, nævnte tilfælde

g)    omkostningerne ved anvendelse af fjernkommunikationsteknikken, når de beregnes efter anden tarif end grundtariffen

h)    det tidsrum, i hvilket tilbuddet eller prisen er gyldig

i)    i  givet  fald  aftalens  korteste  gyldighedsperiode  i  forbindelse  med  aftaler  om  varige  eller  regelmæssige  vareleverancer  eller
       tjenesteydelser.

2. De i stk. 1 nævnte oplysninger, hvis kommercielle sigte skal fremgå utvetydigt, skal gives på en klar og forståelig måde under  anvendelse  af
midler, der er tilpasset den anvendte fjernkommunikationsteknik, idet navnlig  principperne  om  redelig  forretningspraksis  og  beskyttelse  af
personer, såsom mindreårige, der i henhold til deres nationale lovgivning er umyndige, skal overholdes.

3. I forbindelse med telefonisk kommunikation skal leverandørens navn og opringningens kommercielle sigte udtrykkeligt  opgives  ved  begyndelsen
af enhver samtale med forbrugeren.

                                                                    Artikel 5

                                                      Skriftlig bekræftelse af oplysningerne

1. Forbrugeren skal modtage bekræftelse skriftligt eller på et andet varigt medium, som er til hans rådighed og tilgængeligt for  ham,  af  de  i
artikel 4, stk. 1, litra a)-f), nævnte oplysninger i god tid under aftalens opfyldelse, og senest ved leveringen, når der er tale om  varer,  som
ikke skal leveres til tredjemand, medmindre oplysningerne allerede er givet forbrugeren forud for  aftalens  indgåelse  skriftligt  eller  på  et
andet varigt medium, som er til hans rådighed og tilgængeligt for ham.

Der skal under alle omstændigheder forelægges:

a)    skriftlig oplysning om betingelserne og de nærmere regler for udøvelsen af den i artikel 6 nævnte fortrydelsesret, herunder  de  i  artikel
       6, stk. 4, litra a), nævnte tilfælde

b)    den fysiske adresse på leverandørens forretningssted, hvortil forbrugeren kan indgive eventuelle klager

c)    oplysninger om foreliggende eftersalgsservice og garantibetingelser

d)    betingelserne for ophævelse af aftalen, hvis denne er af ubestemt varighed eller af mere end ét års varighed.

2. Stk. 1 finder ikke anvendelse på tjenesteydelser,  hvor  selve  opfyldelsen  sker  ved  anvendelse  af  fjernkommunikationsteknik,  når  disse
tjenesteydelser leveres samlet på en gang, og hvor faktureringen foretages af formidleren af fjernkommunikationsteknikken. Forbrugeren  skal  dog
under alle omstændigheder kunne få oplyst den fysiske adresse på leverandørens forretningssted, hvortil han kan indgive eventuelle klager.

                                                                    Artikel 6

                                                                 Fortrydelsesret

                                            ê 97/7/EF (tilpasset)

1. Ved enhver aftale vedrørende fjernsalg har forbrugeren en frist på mindst syv hverdage til at fortryde aftalen, uden at der  kan  kræves  bod,
og uden angivelse af årsag.

                                            ê 97/7/EF

Fristen løber:

a)    for varers vedkommende fra den dato, hvor forbrugeren modtager dem, når forpligtelserne i artikel 5 er opfyldt

b)    for tjenesteydelsers vedkommende fra den dato, hvor aftalen indgås, eller fra den dato, hvor forpligtelserne i artikel 5 er  opfyldt,  hvis
       de opfyldes efter aftalens indgåelse, forudsat at fristen ikke overskrider den i stk. 2 i denne artikel nævnte frist på tre måneder.

2. Hvis leverandøren ikke har opfyldt de i artikel 5 nævnte forpligtelser når forbrugeren gør sin fortrydelsesret gældende,  er  fristen  på  tre
måneder. Den løber:

a)    for varers vedkommende fra den dato, hvor forbrugeren modtager dem

b)    for tjensteydelsers vedkommende fra den dato, hvor aftalen indgås.

Hvis de i artikel 5 nævnte oplysninger forelægges inden for denne tre måneders frist, løber den i stk. 1 i denne artikel nævnte frist  på  mindst
syv hverdage fra dette tidspunkt.

3. Hvis forbrugeren gør fortrydelsesretten i medfør af denne artikel gældende,  skal  leverandøren  vederlagsfrit  tilbagebetale  de  beløb,  som
forbrugeren har indbetalt. De eneste omkostninger, der kan pålægges forbrugeren, når denne  gør  sin  fortrydelsesret  gældende,  er  de  direkte
udgifter i forbindelse med tilbagelevering af varen. Tilbagebetalingen skal ske snarest muligt og senest inden 30 dage.

4. Medmindre parterne har aftalt andet, kan forbrugeren ikke gøre den i stk.  1  og  2  fastsatte  fortrydelsesret  gældende  i  forbindelse  med
aftaler:

a)    om tjenesteydelser, hvor udførelsen er påbegyndt med forbrugerens samtykke inden udløbet af den i stk. 1 fastsatte frist på syv hverdage

b)    om varer eller tjenesteydelser, hvis pris er afhængig af svingninger på kapitalmarkedet, som leverandøren ikke har indflydelse på

c)    om levering af varer, som er fremstillet efter forbrugerens specifikationer eller har fået et tydeligt personligt præg, eller som på  grund
       af deres beskaffenhed ikke kan tilbagesendes eller må antages at ville blive forringet eller forældet hurtigt

d)    om levering af lyd- eller billedoptagelser eller edb-programmeller, som forbrugeren har brudt plomberingen på

e)    om levering af aviser, tidsskrifter og magasiner

f)    om tips- og lotteriydelser.

5. Medlemsstaterne fastsætter i deres lovgivning, at kreditaftalen ophæves, uden at der kan kræves bod, hvis forbrugeren benytter den  i  stk.  1
og 2 fastsatte fortrydelsesret:

a)    hvis prisen på en vare eller en tjenesteydelse helt eller delvis er dækket af en kredit, der ydes af leverandøren, eller

b)    hvis denne pris helt eller delvis er dækket af en kredit, som tredjemand yder forbrugeren på grundlag af en aftale mellem  tredjemanden  og
       leverandøren

Medlemsstaterne fastlægger de nærmere regler for kreditaftalens ophævelse.

                                                                    Artikel 7

                                                                    Opfyldelse

1. Medmindre parterne har aftalt andet, skal leverandøren effektuere bestillingen senest 30 dage regnet  fra  dagen  efter,  at  forbrugeren  har
afgivet sin bestilling til leverandøren.

2. Misligholder leverandøren aftalen, fordi den bestilte vare eller tjenesteydelse er indisponibel, skal forbrugeren underrettes  herom,  og  han
skal kunne få eventuelt indbetalte beløb tilbagebetalt snarest muligt og senest inden 30 dage.

3. Medlemsstaterne kan fastsætte, at leverandøren kan levere forbrugeren en vare eller tjenesteydelse af samme kvalitet og til samme  pris,  hvis
der er fastsat mulighed herfor forud for aftalens indgåelse eller i aftalen.

Forbrugeren skal underrettes herom på en klar og forståelig måde.

Udgifter til tilbagelevering i forbindelse med anvendelse af fortrydelsesretten afholdes i et sådant tilfælde  af  leverandøren,  og  forbrugeren
skal underrettes herom. I sådanne tilfælde kan levering af en vare eller tjenesteydelse ikke sidestilles med levering uden forudgående  anmodning
som omhandlet i artikel 9.

                                                                    [Artikel 8

                                                                Betaling med kort

Medlemsstaterne sørger for at fastsætte passende regler om, at en forbruger:

a)    kan anmode om annullering af en betaling, hvis et betalingskort er blevet anvendt svigagtigt i forbindelse med en aftale om fjernsalg,  som
       omfattes af dette direktiv

b)    i tilfælde af svigagtig anvendelse får krediteret eller refunderet de foretagne indbetalinger.]

                                            ê 2005/29/EF Art. 15, nr. 1

                                                                    Artikel 9

                                                       Levering uden forudgående anmodning

I betragtning af forbuddet mod levering uden forudgående anmodning, der er fastlagt i direktiv 2005/29/EF træffer medlemsstaterne  de  nødvendige
foranstaltninger således, at forbrugeren fritages for enhver modydelse i tilfælde af levering uden forudgående anmodning, da manglende svar  ikke
er ensbetydende med samtykke.

                                            ê 97/7/EF

                                                                    Artikel 10

                                        Begrænsninger i anvendelsen af visse fjernkommunikationsteknikker

1. En leverandørs anvendelse af følgende teknikker kræver forudgående samtykke fra forbrugeren:

a)    et automatisk opkaldssystem uden menneskelig medvirken (opkaldsautomat)

b)    telefax.

2. Medlemsstaterne sørger for, at andre fjernkommunikationsteknikker end de i stk. 1 nævnte, og som tillader individuel  kommunikation,  kun  kan
anvendes, hvis forbrugeren ikke klart modsætter sig det.

                                                                    Artikel 11

                                                               Søgsmål eller klage

1. Medlemsstaterne sørger for, at der i forbrugernes interesse findes tilstrækkelige  og  effektive  midler  til  kontrol  med  overholdelsen  af
bestemmelserne i dette direktiv.

2. De i stk. 1 nævnte midler omfatter bestemmelser, i henhold til hvilke et eller flere af nedennævnte organer efter national ret  kan  indbringe
en sag for domstolene eller for de kompetente administrative myndigheder med henblik på overholdelse af de  nationale  gennemførelsesbestemmelser
til dette direktiv:

a)    offentlige organer eller deres repræsentanter

b)    forbrugerorganisationer, der har en legitim interesse i at beskytte forbrugerne

c)    faglige organisationer, der har en legitim interesse i at handle.

3. Medlemsstaterne kan fastsætte, at leverandøren kan pålægges bevisbyrden for, at  en  forbruger  har  modtaget  forudgående  oplysninger  eller
skriftlig bekræftelse, eller at fristerne er blevet overholdt, eller at forbrugeren har givet sit samtykke.

4. Medlemsstaterne  træffer  de  nødvendige  foranstaltninger  til  at  sikre,  at  leverandørerne  samt,  når  det  er  muligt,  formidlerne  af
fjernkommunkationsteknik ophører med enhver fremgangsmåde, der ikke er i overensstemmelse med de bestemmelser, der er fastsat i medfør  af  dette
direktiv.

5. Medlemsstaterne kan fastsætte, at den frivillige  kontrol  med  overholdelsen  af  direktivets  bestemmelser,  som  selvstændige  organer  kan
foretage, og muligheden for at indbringe tvister for sådanne organer supplerer de foranstaltninger, som medlemsstaterne skal  iværksætte  for  at
sikre, at dette direktiv overholdes.

                                                                    Artikel 12

                                                      Bestemmelsernes ufravigelige karakter

1. Forbrugeren kan ikke give afkald på de rettigheder, som tilkommer ham i medfør af dette direktivs transformation til national ret.

2. Medlemsstaterne træffer de nødvendige foranstaltninger til at sikre, at forbrugeren ikke berøves den beskyttelse, som  dette  direktiv  giver,
ved at et tredjelands lovgivning vælges som gældende lov for salget, når aftalen har nær tilknytning  til  en  eller  flere  af  medlemsstaternes
områder.

                                                                    Artikel 13

                                                                Fællesskabsregler

1. Dette direktiv finder anvendelse, medmindre der foreligger fællesskabsforskrifter med særlige  bestemmelser  om  visse  typer  af  aftaler  om
fjernsalg som helhed.

2. Når specifikke fællesskabsforskrifter indeholder bestemmelser, der kun regulerer visse aspekter af leveringen af varer eller  tjenesteydelser,
har disse bestemmelser forrang for dette direktivs bestemmelser vedrørende disse særlige aspekter af aftaler vedrørende fjernsalg.

                                                                    Artikel 14

                                                               Minimumsbestemmelser

Medlemsstaterne kan inden for det område, der omfattes af dette direktiv, vedtage eller bevare strengere  bestemmelser,  der  er  forenelige  med
traktaten, for at sikre et højere forbrugerbeskyttelsesniveau. Disse bestemmelser  omfatter  eventuelt  forbud  af  hensyn  til  almenvellet  mod
fjernsalg af visse varer eller tjenesteydelser, navnlig lægemidler, på deres område under overholdelse af traktaten.

                                                                    Artikel 15

                                                                  Gennemførelse

                                            ê 97/7/EF (tilpasset)

1. Medlemsstaterne meddeler Kommissionen teksten til de Ö vigtigste Õ interne retsforskrifter, som de udsteder på det område, der er omfattet  af
dette direktiv.

2. Senest Ö 4. juni 2001 Õ forelægger Kommissionen Europa-Parlamentet og Rådet en rapport om anvendelsen af direktiv Ö 97/7/EF Õ tillige  med  et
eventuelt forslag til revision deraf.

                                            ê 97/7/EF

                                                                    Artikel 16

                                                            Orientering af forbrugerne

Medlemsstaterne træffer passende foranstaltninger med henblik  på  at  informere  forbrugerne  om  national  gennemførelseslovgivning  til  dette
direktiv og tilskynder, hvor det er relevant, erhvervsorganisationerne til at oplyse forbrugerne om deres kutymeregler.

                                            ê .

                                                                    Artikel 17

                                                                    Ophævelse

Direktiv 97/7/EF, som ændret ved de direktiver, der er nævnt i bilag II, del A, ophæves, uden at  dette  berører  medlemsstaternes  forpligtelser
med hensyn til de i bilag II, del B, angivne frister for gennemførelse i national ret og anvendelse af direktiverne.

Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag III.

                                            ê 97/7/EF (tilpasset)

                                                                    Artikel 18

                                                                   Ikrafttræden

Dette direktiv træder i kraft Ö den 12. december 2007 Õ.

                                            ê 97/7/EF

                                                                    Adressater

                                                                    Artikel 19

Dette direktiv er rettet til medlemsstaterne.

Udfærdiget i Bruxelles, den […]

På Europa-Parlamentets vegne På Rådets vegne
[…]   […]
Formand     Formand

                                            ê 97/7/EF (tilpasset)

                                                                     BILAG I

                                  Ö Vejledende fortegnelse over Õ kommunikationsteknikker, jf. artikel 2, nr. 4

                                            ê 97/7/EF

     – uadresserede tryksager

     – adresserede tryksager

     – standardskrivelser

     – reklamer i tidsskrifter med bestillingsseddel

     – kataloger

     – menneskelig betjent telefon

     – automatisk telefon (opkaldsautomat, audiotekster)

     – radio

     – visiofon (telefon med billede)

     – videotekst (mikrocomputer, fjernsynsskærm) med tastatur eller sensorskærm

     – elektronisk post

     – telefax

     – fjernsyn (telekøb, telesalg).

                                                                  _____________

                                            ê 97/7/EF

                                          Erklæring fra Rådet og Parlamentet angående artikel 6, stk. 1

Rådet og Parlamentet noterer sig, at Kommissionen vil undersøge muligheden for og det  ønskelige  i  at  harmonisere  metoden  til  beregning  af
fortrydelsesfristen i den eksisterende  lovgivning  om  forbrugerbeskyttelse,  navnlig  Rådets  direktiv  85/577/EØF  af  20.  december  1985  om
forbrugerbeskyttelse i forbindelse med aftaler indgået uden for fast forretningssted[15] (»dørsalg«)

                                                                  _____________

                                            é

                                                                     BILAG II

                                                                      Del A

                                                   Ophævet direktiv med oversigt over ændringer
                                                                 (jf. artikel 17)

|Europa-Parlamentets og Rådets direktiv 97/7/EF                                                   |                                        |
|(EFT L 144 af 4.6.1997, s. 19)                                                                   |                                        |
|Europa-Parlamentets og Rådets direktiv 2002/65/EF                                           |Udelukkende artikel 18                  |
|(EFT L 271 af 9.10.2002, s. 16)                                                             |                                        |
|Europa-Parlamentets og Rådets direktiv 2005/29/EF                                           |Udelukkende artikel 15, nr. 1           |
|(EUT L 149 af 11.6.2005, s. 22)                                                             |                                        |

                                                                      Del B

                                        Liste over frister for gennemførelse i national ret og anvendelse
                                                                 (jf. artikel 17)

|Direktiv                                      |Gennemførelsesfrist                           |Anvendelsesdato                               |
|97/7/EF                                       |4. juni 2000                                  |-                                             |
|2002/65/EF                                    |9. oktober 2004                               |-                                             |
|2005/29/EF                                    |11. juni 2007                                 |12. december 2007                             |

                                                                  _____________

                                                                    ANNEX III

                                                               Sammenligningstabel

|Direktiv 97/7/EF                                                     |Nærværende direktiv                                                  |
|Artikel 1 og 2                                                       |Artikel 1 og 2                                                       |
|Artikel 3, stk. 1, indledning                                        |Artikel 3, stk. 1, indledning                                        |
|Artikel 3, stk. 1, første led                                        |Artikel 3, stk. 1, litra a)                                          |
|Artikel 3, stk. 1, andet led                                         |Artikel 3, stk. 1, litra b)                                          |
|Artikel 3, stk. 1, tredje led                                        |Artikel 3, stk. 1, litra c)                                          |
|Artikel 3, stk. 1, fjerde led                                        |Artikel 3, stk. 1, litra d)                                          |
|Artikel 3, stk. 1, femte led                                         |Artikel 3, stk. 1, litra e)                                          |
|Artikel 3, stk. 2, indledning                                        |Artikel 3, stk. 2, indledning                                        |
|Artikel 3, stk. 2, første led                                        |Artikel 3, stk. 2, litra a)                                          |
|Artikel 3, stk. 2, andet led                                         |Artikel 3, stk. 2, litra b)                                          |
|Artikel 4                                                            |Artikel 4                                                            |
|Artikel 5, stk. 1, første afsnit                                     |Artikel 5, stk. 1, første afsnit                                     |
|Artikel 5, stk. 1, andet afsnit, indledning                          |Artikel 5, stk. 1, andet afsnit, indledning                          |
|Artikel 5, stk. 1, andet afsnit, første led                          |Artikel 5, stk. 1, andet afsnit, litra a)                            |
|Artikel 5, stk. 1, andet afsnit, andet led                           |Artikel 5, stk. 1, andet afsnit, litra b)                            |
|Artikel 5, stk. 1, andet afsnit, tredje led                          |Artikel 5, stk. 1, andet afsnit, litra c)                            |
|Artikel 5, stk. 1, andet afsnit, fjerde led                          |Artikel 5, stk. 1, andet afsnit, litra d)                            |
|Artikel 5, stk. 2                                                    |Artikel 5, stk. 2                                                    |
|Artikel 6, stk. 1, første afsnit                                     |Artikel 6, stk. 1, første afsnit                                     |
|Artikel 6, stk. 1, andet afsnit, indledning                          |Artikel 6, stk. 1, andet afsnit, indledning                          |
|Artikel 6, stk. 1, andet afsnit, første led                          |Artikel 6, stk. 1, andet afsnit, litra a)                            |
|Artikel 6, stk. 1, andet afsnit, andet led                           |Artikel 6, stk. 1, andet afsnit, litra b)                            |
|Artikel 6, stk. 1, tredje afsnit, indledning                         |Artikel 6, stk. 2, første afsnit indledning                          |
|Artikel 6, stk. 1, tredje afsnit, første led                         |Artikel 6, stk. 2, første afsnit, litra a)                           |
|Artikel 6, stk. 1, tredje afsnit, andet led                          |Artikel 6, stk. 2, første afsnit, litra b)                           |
|Artikel 6, stk. 1, fjerde afsnit                                     |Artikel 6, stk. 2, andet afsnit                                      |
|Artikel 6, stk. 2                                                    |Artikel 6, stk. 3                                                    |
|Artikel 6, stk. 3, indledning                                        |Artikel 6, stk. 4, indledning                                        |
|Artikel 6, stk. 3, første led                                        |Artikel 6, stk. 4, litra a)                                          |
|Artikel 6, stk. 3, andet led                                         |Artikel 6, stk. 4, litra b)                                          |
|Artikel 6, stk. 3, tredje led                                        |Artikel 6, stk. 4, litra c)                                          |
|Artikel 6, stk. 3, fjerde led                                        |Artikel 6, stk. 4, litra d)                                          |
|Artikel 6, stk. 3, femte led                                         |Artikel 6, stk. 4, litra e)                                          |
|Artikel 6, stk. 3, sjette led                                        |Artikel 6, stk. 4, litra f)                                          |
|Artikel 6, stk. 4, første afsnit, indledning                         |Artikel 6, stk. 5, første afsnit, indledning                         |
|Artikel 6, stk. 4, første afsnit, første led                         |Artikel 6, stk. 5, første afsnit, litra a)                           |
|Artikel 6, stk. 4, første afsnit, andet led                          |Artikel 6, stk. 5, første afsnit, litra b)                           |
|Artikel 6, stk. 4, første afsnit, afslutning                         |Artikel 6, stk. 5, første afsnit, indledning                         |
|Artikel 6, stk. 4, andet afsnit                                      |Artikel 6, stk. 5, andet afsnit                                      |
|Artikel 7, stk. 1 og 2                                               |Artikel 7, stk. 1 og 2                                               |
|Artikel 7, stk. 3 første punktum                                     |Artikel 7, stk. 3 første afsnit                                      |
|Artikel 7, stk. 3 andet punktum                                      |Artikel 7, stk. 3 andet afsnit                                       |
|Artikel 7, stk. 3 tredje punktum                                     |Artikel 7, stk. 3 tredje afsnit                                      |
|Artikel 8, indledning                                                |Artikel 8, indledning                                                |
|Artikel 8, første led                                                |Artikel 8, litra a)                                                  |
|Artikel 8, andet led                                                 |Artikel 8, litra b)                                                  |
|Artikel 9                                                            |Artikel 9                                                            |
|Artikel 10, stk. 1, indledning                                       |Artikel 10, stk. 1, indledning                                       |
|Artikel 10, stk. 1, første led                                       |Artikel 10, stk. 1, litra a)                                         |
|Artikel 10, stk. 1, andet led                                        |Artikel 10, stk. 1, litra b)                                         |
|Artikel 10, stk. 2                                                   |Artikel 10, stk. 2                                                   |
|Artikel 11, stk. 1                                                   |Artikel 11, stk. 1                                                   |
|Artikel 11, stk. 2                                                   |Artikel 11, stk. 2                                                   |
|Artikel 11, stk. 3, litra a)                                         |Artikel 11, stk. 3                                                   |
|Artikel 11, stk. 3, litra b)                                         |Artikel 11, stk. 4                                                   |
|Artikel 11, stk. 4                                                   |Artikel 11, stk. 5                                                   |
|Artikel 12, 13 og 14                                                 |Artikel 12, 13 og 14                                                 |
|Artikel 15, stk. 1                                                   |_____                                                                |
|Artikel 15, stk. 2                                                   |_____                                                                |
|Artikel 15, stk. 3                                                   |Artikel 15, stk. 1                                                   |
|Artikel 15, stk. 4                                                   |Artikel 15, stk. 2                                                   |
|Artikel 16                                                           |Artikel 16                                                           |
|Artikel 17                                                           |_____                                                                |
|_____                                                                |Artikel 17                                                           |
|Artikel 18 og 19                                                     |Artikel 18 og 19                                                     |
|Bilag I                                                              |Bilag I                                                              |
|_____                                                                |Bilag II                                                             |
|_____                                                                |Bilag III                                                            |

                                                           _____________[pic][pic][pic]

                                                             -----------------------
[1]   KOM(87) 868 PV.
[2]   Se bilag 3 til del A i konklusionerne.
[3]   Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende  fællesskabsret,  KOM(2001)
      645 endelig.
[4]   Se bilag II, del A, til dette forslag.
[5]   EUT C
[6]   EUT C
[7]   EFT L 144 af 4.6.1997, s. 19. Senest ændret ved direktiv 2005/29/EF (EUT L 149 af 11.6.2005, s. 22).
[8]   Jf. bilag II, del A.
[9]   COM(1994) 41 final.
[10]  EUT L 149 af 11.6.2005, s. 22.
[11]  EFT L 156 af 10.6.1992, s. 21.
[12]  EFT L 298 af 17.10.1989, s. 23. Ændret ved Europa-Parlamentets og Rådets direktiv 97/36/EF (EFT L 202 af 30.7.1997, s. 60).
[13]  EFT L 311 af 28.11.2001, s. 67. Senest ændret ved forordning (EF) nr. 1901/2006 (EUT L 378 af 27.12.2006, s. 1).
[14]  EFT L 271 af 9.10.2002, s. 16.
[15]  EFT L 372 af 31.12.1985, s. 31.